CELEX: 32003R1398
Language: hr
Date: 2003-08-05 00:00:00
Title: Uredba Komisije (EZ) br. 1398/2003 od 5. kolovoza 2003. o izmjeni Priloga A Direktivi Vijeća 92/65/EEZ za uključivanje etinioze ( Aethina tumida ), tropileloze ( Tropilaelaps spp.), ebole i boginja majmuna  Tekst značajan za EGP

03/Sv. 014
            
            
               HR
            
            
               Službeni list Europske unije
            
            
               141
            
         32003R1398
   
               L 198/3
            
            
               SLUŽBENI LIST EUROPSKE UNIJE
            
            
               05.08.2003.
            
         
      UREDBA KOMISIJE (EZ) br. 1398/2003
   od 5. kolovoza 2003.
   o izmjeni Priloga A Direktivi Vijeća 92/65/EEZ za uključivanje etinioze (Aethina tumida), tropileloze (Tropilaelaps spp.), ebole i boginja majmuna
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju zahtjeva zdravlja životinja kojima se uređuje trgovina unutar Zajednice i uvoz u Zajednicu životinja, sjemena, jajnih stanica i zametaka koji ne podliježu zahtjevima zdravlja životinja utvrđenim u posebnim pravilima Zajednice iz Priloga A poglavlja I. Direktive 90/425/EEZ (1), kako je zadnje izmijenjena Uredbom (EZ) br. 998/2003 Europskog parlamenta i Vijeća (2), a posebno njezin članak 22. prvi stavak,
   budući da:
   
               (1)
            
            
               Trgovina i uvoz pčela u Zajednicu regulirani su Direktivom 92/65/EEZ. Direktivom 92/65/EEZ utvrđuju se određena pravila u odnosu na životinje i vrste prijemljive na bolesti navedene u Prilogu A toj Direktivi, koje podliježu prijavljivanju.
            
         
               (2)
            
            
               Kornjaš (Aethina tumida) je egzotični nametnik koji zahvaća pčele i bumbare koji se proširio iz Afrike u velik broj ostalih trećih zemalja, uzrokujući ozbiljne probleme pčelarskoj industriji.
            
         
               (3)
            
            
               Kornjaš nije naveden na popisu Svjetske organizacije za zdravlje životinja (OIE) i podaci o proširenosti zaraze u trećim zemljama nisu dostupni.
            
         
               (4)
            
            
               U Zajednici nisu zabilježeni slučajevi, no etinioza nije bolest koja podliježe prijavljivanju u Europskoj zajednici prema Direktivi 92/65/EEZ.
            
         
               (5)
            
            
               Ako se unese u Zajednicu, kornjaš bi mogao imati razarajuće posljedice na zdravstveni status pčela, na pčelarsku industriju i proizvodnju meda.
            
         
               (6)
            
            
               Grinja (Tropilaelaps spp.) je egzotični nametnik koji zahvaća pčele i koji se uglavnom nalazi u jugoistočnoj Aziji, no koji bi, ako se unese u Zajednicu, mogao imati razarajuće posljedice na zdravstveni status pčela, na pčelarsku industriju i proizvodnju meda.
            
         
               (7)
            
            
               Tropileloza je bolest koja prema OIE-u podliježe prijavljivanju. No nije bolest koja podliježe prijavljivanju u Europskoj zajednici prema Direktivi 92/65/EEZ.
            
         
               (8)
            
            
               Virus ebole i boginja majmuna su s vremena na vrijeme zabilježeni u određenim trećim zemljama i u Zajednici su poduzete mjere koje ograničavaju uvoz zbog ebole i boginja majmuna s obzirom da te zoonoze mogu zahvatiti određene životinje ili se njima prenositi; stoga je zbog transparentnosti i jasnoće prikladno uključiti te bolesti kao bolesti koje podliježu obveznom prijavljivanju prema Direktivi 92/65/EEZ.
            
         
               (9)
            
            
               Stoga je nužno dodati etiniozu, tropilelozu, ebolu i boginje majmuna na popis bolesti koje podliježu obveznom prijavljivanju u Prilog A Direktivi 92/65/EEZ.
            
         
               (10)
            
            
               Trebalo bi stoga na odgovarajući način izmijeniti Direktivu 92/65/EEZ.
            
         
               (11)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog A Direktivi 92/65/EEZ izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. kolovoza 2003.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 268, 14.9.1992., str. 54.
   
      (2)  SL L 146, 13.6.2003., str. 1.
   PRILOG
   Prilog A Direktivi 92/65/EEZ zamjenjuje se sljedećim:
   
      
         „PRILOG A
         
            Bolesti koje podliježu obveznom prijavljivanju u kontekstu ove Direktive
         
         
                     Bolest
                  
                  
                     Red/porodica/vrsta na koju se prvenstveno odnosi
                  
               
                     Konjska kuga
                  
                  
                     
                        Equidae
                     
                  
               
                     Afrička svinjska kuga
                  
                  
                     
                        Suidae i Tayassuidae
                     
                  
               
                     Influenca ptica
                  
                  
                     
                        Aves
                     
                  
               
                     Američka gnjiloća
                  
                  
                     
                        Apis
                     
                  
               
                     Bedrenica
                  
                  
                     
                        Bovidae, Camelidae, Cervidae, Elephantidae, Equidae i Hippopotamidae
                     
                  
               
                     Bolest plavog jezika
                  
                  
                     
                        Antilocapridae, Bovidae, Cervidae, Giraffidae, i Rhinocerotidae
                     
                  
               
                     Bruceloza (Brucella abortus)
                  
                  
                     
                        Antilocapridae, Bovidae, Camelidae, Cervidae, Giraffidae, Hippopotamidae i Tragulidae
                     
                  
               
                     Bruceloza (Brucella melitensis)
                  
                  
                     
                        Antilocapridae, Bovidae, Camelidae, Cervidae, Giraffidae, Hippopotamidae i Tragulidae
                     
                  
               
                     Bruceloza ovaca (Brucella ovis)
                  
                  
                     
                        Camelidae, Tragulidae, Cervidae, Giraffidae, Bovidae i Antilocapridae
                     
                  
               
                     Bruceloza svinja (Brucella suis)
                  
                  
                     
                        Cervidae, Leporidae, Ovibos moschatus, Suidae i Tayassuidae
                     
                  
               
                     Klasična svinjska kuga
                  
                  
                     
                        Suidae i Tayassuidae
                     
                  
               
                     Zarazna pleuropneumonija goveda
                  
                  
                     Goveda (uključujući zebu, bivola, bizona i jaka)
                  
               
                     Ebola
                  
                  
                     Ne-ljudski primati
                  
               
                     Slinavka i šap
                  
                  
                     
                        Artiodactyla i azijski slonovi
                  
               
                     Zarazna hematopoetska nekroza
                  
                  
                     
                        Salmonidae
                     
                  
               
                     Bolest kvrgave kože
                  
                  
                     
                        Bovidae i Giraffidae
                     
                  
               
                     Boginje majmuna
                  
                  
                     
                        Rodentia i ne-ljudski primati
                  
               
                     Tuberkuloza goveda (Mycobacterium bovis)
                  
                  
                     
                        Mammalia, posebno Antilocapridae, Bovidae, Camelidae, Cervidae, Giraffidae, i Tragulidae
                     
                  
               
                     Newcastleska bolest
                  
                  
                     
                        Aves
                     
                  
               
                     Kuga malih preživača
                  
                  
                     
                        Bovidae i Suidae
                     
                  
               
                     Tješinska bolest
                  
                  
                     
                        Suidae
                     
                  
               
                     Klamidioza ptica
                  
                  
                     
                        Psittaciformes
                     
                  
               
                     Bjesnoća
                  
                  
                     
                        Carnivora i Chiroptera
                     
                  
               
                     Groznica Riftske doline
                  
                  
                     
                        Bovidae, Camelus vrste i Rhinocerotidae
                     
                  
               
                     Goveđa kuga
                  
                  
                     
                        Artiodactyla
                     
                  
               
                     Etinioza (kornjaš Aethina tumida)
                  
                  
                     
                        Apis i Bombus
                     
                  
               
                     Ovčje i kozje boginje
                  
                  
                     
                        Bovidae
                     
                  
               
                     Vezikularna bolest svinja
                  
                  
                     
                        Suidae i Tayassuidae
                     
                  
               
                     Tropileloza (grinja Tropilaelaps spp.)
                  
                  
                     
                        Apis
                     
                  
               
                     Vezikularni stomatitis
                  
                  
                     
                        Artiodactyla i Equidae
                     
                  
               
                     Transmisivne spongiformne encefalopatije (TSE)
                  
                  
                     
                        Bovidae, Cervidae, Felidae i Mustelidae”